CELEX: 32020D0664
Language: fi
Date: 2020-05-18 00:00:00
Title: Neuvoston päätös (YUTP) 2020/664, annettu 18 päivänä toukokuuta 2020, Keski-Afrikan tasavallassa toteutettavasta Euroopan unionin YTPP-neuvontaoperaatiosta (EUAM RCA) annetun päätöksen (YUTP) 2019/2110 muuttamisesta

19.5.2020   
               
               
                  FI
               
               
                  Euroopan unionin virallinen lehti
               
               
                  L 157/3
               
            
         NEUVOSTON PÄÄTÖS (YUTP) 2020/664,
         annettu 18 päivänä toukokuuta 2020,
         Keski-Afrikan tasavallassa toteutettavasta Euroopan unionin YTPP-neuvontaoperaatiosta (EUAM RCA) annetun päätöksen (YUTP) 2019/2110 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto perusti 9 päivänä joulukuuta 2019 antamallaan päätöksellä (YUTP) 2019/2110 (1) Keski-Afrikan tasavallassa toteutettavan Euroopan unionin YTPP-neuvontaoperaation (EUAM RCA), jonka toimeksiannon kestoksi säädettiin kaksi vuotta EUAM RCA:n käynnistämisestä.
                  
               
                     (2)
                  
                  
                     Rahoitusohje vahvistettiin päätöksen (YUTP) 2019/2110 hyväksymistä seuraavien kuuden kuukauden ajaksi eli 8 päivään kesäkuuta 2020, minä aikana oli määrä toteuttaa tarvittavat valmistelut, jotta EUAM RCA voisi saavuttaa alustavan operatiivisen toimintakykynsä, ja tarkoituksena oli, että rahoitusohje toimeksiannon loppuosaksi vahvistettaisiin heti EUAM RCA:n käynnistämisen jälkeen.
                  
               
                     (3)
                  
                  
                     Vallitsevissa, covid-19-pandemiaan liittyvissä olosuhteissa EUAM RCA:n käynnistäminen edellyttää lisävalmisteluja.
                  
               
                     (4)
                  
                  
                     Poliittisten ja turvallisuusasioiden komitea sopi 16 päivänä huhtikuuta 2020, että alkuperäisen rahoitusohjeen voimassaoloa olisi sen vuoksi jatkettava kahdella kuukaudella eli 8 päivään elokuuta 2020.
                  
               
                     (5)
                  
                  
                     Päätös (YUTP) 2019/2110 olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2019/2110 13 artiklan 1 kohta seuraavasti:
            
                        ”1.
                     
                     
                        EUAM RCA:han liittyviin menoihin tarkoitettu rahoitusohje 8 päivään elokuuta 2020 saakka on 7 100 000 euroa. Neuvosto päättää rahoitusohjeesta seuraaville jaksoille.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 18 päivänä toukokuuta 2020.
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  Neuvoston päätös (YUTP) 2019/2110, annettu 9 päivänä joulukuuta 2019, Keski-Afrikan tasavallassa toteutettavasta Euroopan unionin YTPP-neuvontaoperaatiosta (EUAM RCA) (EUVL L 318, 10.12.2019, s. 141).